 **HRVATSKA UDRUGA RAVNATELJA OSNOVNIH ŠKOLA**

**IZVRŠNI ODBOR**

**ZAPISNIK**

sa sjednice Izvršnog odbora HUROŠ-a održane u Zagrebu,

srijeda 23. veljače 2022. godine s početkom u 12.30 sati.

**Nazočni članov Izvršnog odbora:** Antonija Mirosavljević, Antonio Jurčev, Ivica Radošević, Maja Škraba, Mario Dominković, Đuro Baloević

**Odsutni članovi Izvršnog odbora:** Miro Alilović, Silvana Bjelovučić,

**Ostali nazočni:** Maja Štivojević i Tatjana Blažeković

Predsjednica pozdravlja nazočne članove i predlaže slijedeći

**DNEVNI RED:**

1. Prijedlog godišnjeg plana i programa rada za 2022. godinu
2. Prijedlog novog člana za Izvršni odbor
3. ESHA
4. Razmatranje visine naknade predsjednici HUROŠ-a
5. Organizacija stručnog skupa Mali Lošinj 8.-11.5.2022. godine
6. Novi Zakon
7. Povećanje članarine
8. Razno

Dnevni je red jednoglasno usvojen.

Ad1) Prijedlog godišnjeg plana i programa rada za 2022. godinu

Godišnji plan i program dan je na uvid i obrazložen članovima Izvršnog odbora. Članovi Izvršnog odbora nisu imali primjedbe te su ga jednoglasno usvojili.

Ad2) Prijedlog novog člana za Izvršni odbor

S obzirom da Grad Zagreb ima uskoro reizbor za predsjednika ogranka, novi član za Izvršni odbor bit će predložen od strane predsjednice na idućem predsjedništvu.

Ad3)ESHA

HUROŠ je dugi niz godina član Europske udruge školskih ravnatelja (ESHA). Krajem 2021. godine obaviješteni smo da nisu plaćene članarine ESHA-i za 2019., 2020. i 2021. godinu.

U razgovoru sa ESHA-om omogućili su nam da platimo članarinu za 2021. godinu i tekuću 2022. godinu te tako ostanemo članom. Jednoglasno je usvojeno da se plate navedene članarine i ostane član ESHA-e.

Ad4) Razmatranje visine naknade predsjednici HUROŠ-a

Nakon konzultacije sa odvjetnikom HUROŠ-a i pribavljanja potvrde mogućnosti sklapanja odgovarajućeg Ugovora o djelu sa predsjednicom HUROŠ-a, Izvršni odbor predlaže iznos od neto 2.500,00 kn mjesečno. Na idućem predsjedništvu biti će iznesen prijedlog za glasanje o visini naknade predsjednici HUROŠ-a.

Ad5) Organizacija stručnog skupa Mali Lošinj 8.-11.5.2022. godine

Stručni skup u Malom Lošinju biti će zajednički skup HUROŠ-a i UHSR-a.

Točan datum održavanja skupa još je nepoznat, ali realizirat će se u prvoj polovici svibnja 2022. godine. S obzirom da će UHSR imati kotizaciju od 500,00 kn, HUROŠ je odlučio, također, povisiti iznos kotizacije sa dosadašnjih 400,00 kn na 500,00 kn. Jednoglasno je usvojeno.

Potvrde sa stručnog skupa će se pokušati izdavati elektronskim putem, na način da će svaki ravnatelj koji prisustvuje stručnom skupu moći preuzet online potvrdu o sudjelovanju.

Ad6) Novi Zakon

Predsjednica Antonija Mirosavljević član je Radne skupine za izradu Prijedloga nacrta Zakona o odgoju i obrazovanju u osnovnoj i srednjoj školi. Članovima je prenijela informacije koje se odnosne na status ravnatelja i ostale bitne pojedinosti.

Ad7)Povećanje članarine

Predsjednica predlaže povećanje članarine sa dosadašnjih 300,00 kn na 400,00 kn.

Razlog povećanja je poskupljenje materijala i usluga koje se koriste. Na idućem Predsjedništvu glasat će se o povećanju članarine.

Ad8) Razno

Trenutno sjedište HUROŠ-a je na adresi sv. Leopolda Mandića 55, Zagreb (Osnovna škola dr. Ante Starčevića), odnosno škola gospodina Nikice Mihaljevića, bivšeg predsjednika HUROŠ-a. Predsjednica Antonija Mirosavljević predložila je na prošloj sjednici predsjedništva da se sjedište promijeni na adresu Trg Republike Hrvatske 4, Zagreb gdje HUROŠ ima prostor dan na korištenje. Predsjednica je bila na razgovoru u Ministarstvu prostornog uređenja, graditeljstva i državne imovine, gdje je zatražila sklapanje odgovarajućeg ugovora kojim bismo mogli promijeniti sjedište. O daljnjem tijeku predsjednica će izvijestiti članove.

HUROŠ je dobio ponudu od EDUtech Europe za sklapanje ugovora o međusobnoj suradnji – medijsko partnerstvo. Izvršni odbor je mišljena da će takvo medijsko partnerstvo biti od koristi HUROŠ-u te jednoglasno usvaja.

Time je sjednica završena u 14:30 sati.

**Zapisničarka Predsjednica HUROŠ-a**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(Tatjana Blažeković, spec.admin.publ.) (Antonija Mirosavljević, prof.)**